ΓΡΑΠΤΗ ΕΡΩΤΗΣΗ P-2747/00

υποβολή: Alain Lipietz (Verts/ALE) προς το Συμβούλιο

(1 Σεπτεμβρίου 2000)

Θέμα: Παράτυπη εφαρμογή της συμφωνίας ΕΚ-Ισραήλ

Το Μάιο του 1998 η Ευρωπαϊκή Επιτροπή στην ανακοίνωσή της προς το Συμβούλιο και το Ευρωπαϊκό Κοινοβούλιο(1) ανέφερε: Η προτιμησιακή πρόσβαση στις κοινοτικές αγορές προϊόντων καταγωγής των περιοχών εποικισμού του Ισραήλ στη Δυτική Όχθη ή τη Λωρίδα της Γάζας καθώς και αυτών της Ανατολικής Ιερουσαλήμ ή των Υψιπέδων του Γκολάν είναι αντίθετη προς τους συμφωνηθέντες κανόνες καταγωγής, εφόσον αυτά τα εδάφη δεν αποτελούν τμήμα του κράτους του Ισραήλ βάσει του διεθνούς δημοσίου δικαίου. Υπάρχουν ενδείξεις ότι αυτές οι εξαγωγές πραγματοποιούνται. Η Ευρωπαϊκή Κοινότητα προτίθεται να λάβει τα αναγκαία μέτρα για να επαληθεύσει το βάσιμο αυτών των πληροφοριών mldr Εάν επιβεβαιωθούν αυτές οι παραβιάσεις των κανόνων καταγωγής θα πρέπει να τεθεί τέλος σε αυτές.

Μετά μικρό χρονικό διάστημα οι ισραηλινές αρχές επιβεβαίωσαν στην Ευρωπαϊκή Κοινότητα ότι ως θέμα επίσημες πολιτικής οι ισραηλινές τελωνειακές αρχές πιστοποιούσαν προϊόντα τα οποία έχουν όλα ή εν μέρει παραχθεί καιποστεί επεξεργασία σε ισραηλινούς εποικισμούς που βρίσκονται στις περιοχές που κατέχει το Ισραήλ από το 1967, ως να προέρχονται από το κράτος του Ισραήλ. Τον Ιανουάριο αυτού του έτους η Επιτροπή μας ενημέρωσε ότι κατά τη διάρκεια των τελευταίων δύο ετών, η Επιτροπή έλαβε σειρά μέτρων για να εύρει μία βιώσιμη λύση σε αυτό το πρόβλημα, με συνεδριάσεις σε επίσημο επίπεδο τόσο κατά το 1998 όσο και κατά το 1999 mldr Αυτές οι εντατικές προσπάθειες για την εξεύρεση λύσεως στο εν λόγω θέμα δεν έχουν ακόμη αποδώσει ικανοποιητικό αποτέλεσμα mldr.

Πριν λάβει την απόφαση να θέσει τη νέα συμφωνία σύνδεσης με το Ισραήλ σε ισχύ το Συμβούλιο ή η Επιτροπή έλαβε διαβεβαιώσεις από το Ισραήλ ότι οι τελωνειακές τουπηρεσίες θα συνεργαστούν με τις τελωνειακέςπηρεσίες των κρατών μελών για να εξασφαλίσουν την ορθή εφαρμογή της συμφωνίας του πρωτοκόλλου για τους κανόνες καταγωγής όπως διέπεται από την εδαφική ρήτρα του; Εάν οι ισραηλινές αρχές δεν προτίθενται να συνεργαστούν με την Ευρωπαϊκή Κοινότητα για να διασφαλίσουν την ορθή εφαρμογή των ανωτέρω, προτίθεται το Συμβούλιο να εξουσιοδοτήσει τη λήψη μέτρων τα οποία δεν βασίζονται στη συνεργασία του Ισραήλ με σκοπό να εξασφαλίσει ότι θα τεθεί τέλος σε παρόμοιες παραβιάσεις των κανόνων;

(1) SEC(1998)695 τελικό.

Απάντηση

(16 Νοεμβρίου 2000)

1. Την ευθύνη για τον έλεγχο της τήρησης όλων των διεθνών συμφωνιών που συνάπτει η Κοινότητα έχει η Επιτροπή. Αυτό ισχύει και για τις συμφωνίες που έχουν συναφθεί με το Ισραήλ καθώς και με την ΟΑΠ. Η απόφαση για την έναρξη εφαρμογής της συμφωνίας σύνδεσης ΕΕ Ισραήλ ήταν αποτέλεσμα της ολοκλήρωσης της διαδικασίας επικύρωσης τόσο από το Ευρωπαϊκό Κοινοβούλιο (στις 29 Φεβρουαρίου 1996) όσο και από τα εθνικά Κοινοβούλια των κρατών μελών της ΕΕ.

2. Όσον αφορά το εδαφικό πεδίο εφαρμογής της συμφωνίας σύνδεσης, το άρθρο 83 εφαρμόζεται μόνο στο έδαφος του κράτους του Ισραήλ. Ο όρος Ισραήλ καλύπτει τα χωρικά ύδατα που περικλείουν το Ισραήλ, καιπό ορισμένες προϋποθέσεις κάποια θαλάσσια σκάφη. Η συμφωνία δεν περιλαμβάνει περαιτέρω ορισμούς. Η ΕΕ θεωρεί ότι η συμφωνία εφαρμόζεται αποκλειστικά στο έδαφος του κράτους του Ισραήλ εντός των διεθνώς αναγνωρισμένων συνόρων σύμφωνα με τις σχετικές αποφάσεις του Συμβουλίου Ασφαλείας των ΗΕ. Η ΕΕ και τα κράτη μέλη της εξακολουθούν να στηρίζουν τις σχέσεις τους με το Ισραήλ και τους Παλαιστινίους στις αρχές του διεθνούς δικαίου, περιλαμβανομένης και της Τέταρτης Σύμβασης της Γενεύης για την προστασία των πολιτών (1949) η οποία, μεταξύ άλλων, απαγορεύει τους εποικισμούς. Όπως αναφέρει ο αξιότιμος κύριος βουλευτής, οι ισραηλινές αρχές έχουν διαφορετική άποψη για τον ορισμό του κράτους του Ισραήλ και επιμένουν ότι το ζήτημα των εποικισμών πρέπει να επιλυθεί στα πλαίσια της ειρηνευτικής διαδικασίας της Μέσης Ανατολής. Το γεγονός αυτό είχε πράγματι δημιουργήσει δυσκολίες στην εφαρμογή της προηγούμενης ενδιάμεσης συμφωνίας ΕΕ Ισραήλ. Προκειμένου να επιλυθούν οι δυσκολίες αυτές, διεξάγονται συνομιλίες σε τεχνικό επίπεδο μεταξύ της Επιτροπής και των ισραηλινών αρχών.

3. Το Συμβούλιο δεν έχει αντιληφθεί ελλείψεις στα πλαίσια της νέας Συμφωνίας σύνδεσης ΕΕ Ισραήλ.

4. Επ’ ευκαιρία του πρώτου Συμβουλίου Σύνδεσης της 13ης Ιουνίου 2000, η Προεδρία της ΕΕ στην εναρκτήρια δήλωσή της, εξέφρασε την ιδιαίτερη προσήλωσή της στην τήρηση της εδαφικής κάλυψης της συμφωνίας σύνδεσης με το Ισραήλ.